proxectonos/corpus_dominio_legal_administrativo_tmp huggingface dataset:
ORDE do 5 de xuño de 2013 sobre delegación de competencias na Dirección Xeral de Política Financeira e Tesouro.
Consellería de Facenda — III. Outras disposicións — 13/06/2013

O artigo 74.1º do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, atribúelle a ordenación xeral de pagamentos da Comunidade Autónoma ao conselleiro de Economía e Facenda, competencia asumida pola conselleira de Facenda ao abeiro do Decreto 235/2012, do 5 de decembro, polo que se fixa a estrutura orgánica da Vicepresidencia e das consellerías da Xunta de Galicia. O artigo citado indica que tal competencia pode delegarse, de acordo cos procedementos legais aplicables.
A competencia de ordenación xeral de pagamentos leva consigo unha concentración de funcións na conselleira de Facenda que aconsella, dado o seu volume, recorrer á delegación de competencias, indistintamente, no director xeral de Política Financeira e Tesouro, no subdirector xeral do Tesouro e nos xefes de servizo desa subdirección.
Esta delegación da competencia axiliza a tramitación administrativa e repercute de xeito eficaz na última fase do procedemento de xestión orzamentaria de gastos. A delegación de xeito indistinto no director xeral, no subdirector xeral e nos xefes de servizo desa subdirección efectúa unha eficiente distribución da carga de traballo que comporta.
Na súa virtude, facendo uso das facultades que me confiren os artigos 38, 43.3º e 44 da Lei 1/1983, do 22 de febreiro, de normas reguladoras da Xunta e da súa Presidencia, o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e o artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e demais disposicións de xeral aplicación,
Artigo 1
Delégase a función da ordenación xeral de pagamentos da Comunidade Autónoma de Galicia, indistintamente, no director xeral de Política Financeira e Tesouro, no subdirector xeral do Tesouro e nos xefes de servizo desa subdirección.
Artigo 2
As resolucións administrativas que se adopten facendo uso da delegación contida nesta orde farán constar expresamente esta circunstancia e consideraranse ditadas polo órgano delegante.
Artigo 3
En calquera momento, a conselleira poderá avocar para si o exercicio das competencias delegadas nesta disposición.
Disposición derrogatoria única
Derrógase a Orde do 11 de maio de 2009 sobre delegación de competencias na Dirección Xeral de Política Financeira.
Disposición derradeira única
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de xuño de 2013
RESOLUCIÓN do 15 de maio de 2013, da Secretaría Xeral de Cultura, pola que se inscribe a Asociación Cultural Camiño de Santiago de Tras Deza no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 12/06/2013

Feitos.
A Asociación Cultural Camiño de Santiago de Tras Deza presenta una solicitude de inscrición no Rexistro de Entidades de Promoción do Camiño de Santiago o día 4 de febreiro de 2013.
A solicitude foi presentada segundo o modelo que figura como anexo I do Decreto 45/2001, de refundición da normativa en materia do Camiño de Santiago (DOG nº 36, do 20 de febreiro), modificado polo Decreto 209/2002, do 13 de xuño (DOG nº 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito.
É de aplicación especificamente ao procedemento a seguinte normativa:
• Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 14 de maio de 2013 sobre a solicitude en que se constata que a Asociación Cultural Camiño de Santiago de Tras Deza persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro. Por iso, resolvo que a Asociación Cultural Camiño de Santiago de Tras Deza quede inscrita no Rexistro de Entidades de Promoción do Camiño de Santiago co número 200.
Santiago de Compostela, 15 de maio de 2013
ORDE do 7 de xuño de 2013 pola que se amplía o prazo para a xustificación de gastos previsto na Orde do 28 de decembro de 2012 pola que se anuncia a convocatoria para a presentación de proxectos de fomento do uso do galego dos centros de titularidade pública de Galicia, que imparten ensinanzas regradas de niveis non universitarios, para o curso escolar 2012/13 (ED101C).
Consellería de Cultura, Educación e Ordenación Universitaria — III. Outras disposicións — 17/06/2013

Pola Orde do 28 de decembro de 2012, da Consellería de Cultura, Educación e Ordenación Universitaria, anúnciase a convocatoria para a presentación de proxectos de fomento do uso do galego dos centros de titularidade pública de Galicia, que imparten ensinanzas regradas de niveis non universitarios para o curso escolar 2012/13 (ED101C) (DOG nº 9, do 14 de xaneiro de 2013).
No seu artigo 15 establécese como data límite para a xustificación dos gastos correspondentes aos centros que obtiveron financiamento mediante esta convocatoria para o curso escolar 2012/13 o día 30 de xuño de 2013.
Porén, por causas sobrevidas, o prazo inicialmente establecido resulta de difícil cumprimento para os centros poderen xustificar os seus gastos. En consecuencia, e dado que non se causa prexuízo a terceiros, procede ampliar o devandito prazo.
Polo exposto, de acordo coas competencias que teño atribuídas,
Artigo 1.
Ampliación do prazo de xustificación
Ampliar ata o día 30 de xullo de 2013 (inclusive) o prazo límite previsto no artigo 15 da Orde do 28 de decembro de 2012 para a xustificación dos gastos correspondentes aos centros que obtiveron financiamento mediante esta convocatoria.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 7 de xuño de 2013
ORDE do 7 de xuño de 2013 pola que se amplía o prazo para a xustificación de gastos previsto na Orde do 12 de febreiro de 2013 pola que se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia, que imparten ensinanzas regradas de niveis non universitarios, para o curso escolar 2012/13 (ED101A).
Consellería de Cultura, Educación e Ordenación Universitaria — III. Outras disposicións — 17/06/2013

Pola Orde do 12 de febreiro de 2013, da Consellería de Cultura, Educación e Ordenación Universitaria, anúnciase a convocatoria de subvencións para a presentación de proxectos de fomento do uso do galego dos centros de titularidade privada de Galicia, que imparten ensinanzas regradas de niveis non universitarios para o curso escolar 2012-2013 (ED101A) (DOG nº 34, do 18 de febreiro).
No seu artigo 14 establécese como data límite para a xustificación dos gastos correspondentes aos centros que obtiveron financiamento mediante esta convocatoria para o curso escolar 2012/13 o 30 de xuño de 2013.
Porén, por causas sobrevidas, o prazo inicialmente establecido resulta de difícil cumprimento para os centros poderen xustificar os seus gastos. En consecuencia, e dado que non se causa prexuízo a terceiros, procede ampliar o devandito prazo.
Polo exposto, de acordo coas competencias que teño atribuídas,
Artigo 1.
Ampliación do prazo de xustificación
Ampliar ata o día 30 de xullo de 2013 (inclusive) o prazo límite previsto no artigo 14 da Orde do 12 de febreiro de 2013 para a xustificación dos gastos correspondentes aos centros que obtiveron financiamento mediante esta convocatoria.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 7 de xuño de 2013
RESOLUCIÓN do 7 de xuño de 2013, da Secretaría Xeral de Política Lingüística, pola que se conceden as axudas aos proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2012/13 (ED101C).
Consellería de Cultura, Educación e Ordenación Universitaria — III. Outras disposicións — 17/06/2013

Mediante a Orde do 28 de decembro de 2012, da Consellería de Cultura, Educación e Ordenación Universitaria, anúnciase a convocatoria para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios para o curso escolar 2012/13 (ED101C) (DOG núm. 9, do 14 de xaneiro de 2013).
Concluído o prazo de presentación de solicitudes e realizados os trámites previstos na referida orde, a Comisión Central de Cualificación constituída ao abeiro da base oitava da convocatoria elevou a súa proposta definitiva de resolución.
O secretario xeral de Política Lingüística é competente para resolver o expediente, segundo o disposto na disposición adicional da Orde do 25 de xaneiro de 2012, de delegación de competencias nos órganos superiores e periféricos da Consellería de Cultura, Educación e Ordenación Universitaria (DOG núm. 27, do 8 de febreiro), en relación co procedemento de resolución das axudas establecido na base 13 da convocatoria.
De acordo con todo o indicado, con base na proposta elevada pola Comisión Central de Cualificación,
Aceptar a proposta presentada pola Comisión en todo o seu contido e conceder as axudas nos termos que figuran como anexos a esta resolución, nos cales se inclúe, por provincias, a relación de centros admitidos, con indicación da puntuación concedida e o financiamento definitivo asignado a cada proxecto, así como a relación de centros excluídos, con indicación das causas que determinaron a súa exclusión.
Santiago de Compostela, 7 de xuño de 2013
Relación de centros admitidos
Relación de centros excluídos
Relación de centros admitidos
Relación de centros excluídos
Relación de admitidos
Relación de centros excluídos
Relación de centros admitidos
Relación de centros excluídos
RESOLUCIÓN do 7 de xuño de 2013, da Secretaría Xeral Técnica da Consellería de Economía e Industria, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2013.
Consellería de Economía e Industria — III. Outras disposicións — 18/06/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía e Industria nos meses de xaneiro, febreiro, marzo e abril do ano 2013 que se incorpora como anexo a esta resolución.
Santiago de Compostela, 7 de xuño de 2013
RESOLUCIÓN do 27 de maio de 2013, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 2/2013, do 27 de febreiro, de orzamentos xerais da Comunidade Autónoma de Galicia para o ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/06/2013

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 27 de maio de 2013
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión celebrada o día 30 de abril de 2013, adoptou o seguinte acordo:
1º. Iniciar negociacións para resolver as discrepancias manifestadas en relación co artigo 76.dous da Lei 2/2013, do 27 de febreiro, de orzamentos xerais da Comunidade Autónoma de Galicia para o ano 2013.
2º. Designar un grupo de traballo para propor á Comisión Bilateral de Cooperación a solución que proceda.
3º. Comunicar este acordo ao Tribunal Constitucional antes do próximo día 29 de maio de 2013, para os efectos previstos no artigo 33.2 da Lei orgánica do Tribunal Constitucional, así como inserir este acordo no
Boletín Oficial del Estado
e no
Diario Oficial de Galicia
.
Madrid, 30 de abril de 2013
CORRECCIÓN de erros. Orde do 24 de maio de 2013 pola que se establecen as bases reguladoras das axudas para a utilización de servizos de asesoramento por persoas titulares de explotacións agrarias cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2013.
Consellería do Medio Rural e do Mar — III. Outras disposicións — 14/06/2013

Advertido erro na Orde do 24 de maio de 2013, publicada no Diario Oficial de Galicia núm. 105, do 4 de xuño, cómpre facer as seguintes correccións:
Primeira. Na páxina 20266, no número 6 do artigo 3, onde di: «A axuda resultante da aplicación dos números 5 e 6...», debe dicir: «A axuda resultante da aplicación dos números 4 e 5...».
Segunda. Na páxina 20280, no anexo II elimínase o texto «Certificación da entidade que presta os servizos, para o cómputo do incremento na axuda referido no artigo 3.7 das bases (se procede)».
Terceira. Engádese o anexo VII, a que se fai referencia nas ditas bases reguladoras.
CORRECCIÓN de erros. Resolución do 8 de maio de 2013, da Presidencia do Instituto Galego da Vivenda e Solo, pola que se convocan as subvencións a fondo perdido para o remate de fachadas e cubertas, rehabilitación e reconstrución de edificios e vivendas no ámbito rural, histórico e dos camiños de Santiago.
Instituto Galego da Vivenda e Solo — III. Outras disposicións — 14/06/2013

Logo de advertir un erro no Diario Oficial de Galicia número 104, do 3 de xuño, cómpre facer a seguinte corrección:
Na páxina 20007, no anexo I, ao final da derradeira liña da alínea h) da documentación que se xunta, onde di: «cubrirase o», debe dicir: «cubrirase o anexo V».
Esta corrección de erros non modifica o prazo de presentación de solicitudes.
ORDE do 13 de xuño de 2013 pola que se conceden subvencións para a edición en lingua galega de recursos didácticos curriculares para niveis non universitarios, ao abeiro da convocatoria regulada na Orde do 25 de xaneiro de 2013.
Consellería de Cultura, Educación e Ordenación Universitaria — III. Outras disposicións — 20/06/2013

A Orde do 25 de xaneiro de 2013 (DOG núm. 23, do 1 de febreiro) regula a convocatoria e a concesión de subvencións para a edición en lingua galega de recursos didácticos curriculares para niveis non universitarios.
Logo de ver os informes-proposta formulados pola comisión constituída ao abeiro do artigo 10 da citada convocatoria e en virtude das facultades que me confire a disposición adicional da Orde do 25 de xaneiro de 2012 de delegación de competencias nos órganos superiores, directivos e periféricos da Consellería de Cultura, Educación e Ordenación Universitaria, esta secretaría xeral
Artigo 1
A concesión de axudas, na contía que se indica, aos proxectos que se relacionan no anexo I.
Artigo 2
Desestimar os títulos que se relacionan no anexo II polos motivos que aparecen citados na correspondente epígrafe. Neste anexo especifícanse tamén as solicitudes que non atenderon o requirimento de emenda de erros en forma e/ou no prazo establecido, segundo o disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
Artigo 3
Contra esta resolución, que esgota a vía administrativa, os interesados poderán interpoñer recurso potestativo de reposición perante a persoa titular da Secretaría Xeral de Política Lingüística, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 modificados pola Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, quen resolverá por delegación do conselleiro de Cultura, Educación e Ordenación Universitaria, de acordo co establecido na disposición adicional da Orde do 25 de xaneiro de 2012, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Artigo 4
De conformidade co artigo 13.4 da Lei 4/2006, do 30 de xuño, de transparencia e de boas prácticas na Administración pública galega, a Secretaría Xeral de Política Lingüística publicará na súa páxina web, no enderezo www.xunta.es/linguagalega, a relación dos beneficiarios e o importe das axudas concedidas. Así mesmo, en cumprimento do disposto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a Secretaría Xeral fará públicos os datos relevantes referidos ás axudas e subvencións concedidas así como as sancións impostas aos beneficiarios.
Disposición derradeira
A presente orde entrará en vigor o día seguinte ao da súa publicación no DOG.
Santiago de Compostela, 13 de xuño de 2013
DECRETO 92/2013, do 30 de maio, polo que se aproba o escudo do Concello de Viana do Bolo.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/06/2013

O Concello de Viana do Bolo considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases do réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día trinta de maio de dous mil trece,
Artigo único
Aprobar o escudo do Concello de Viana do Bolo, que figura como anexo, organizado do seguinte xeito:
Cuartelado. Primeiro e cuarto, de ouro (amarelo), tres faixas de goles (vermello); segundo e terceiro, de sinople (verde), cinco vieiras de prata (branco). Sobre o todo, escudete de goles cunha torre donxonada e oca de ouro. Ao timbre, coroa real pechada.
Santiago de Compostela, trinta de maio de dous mil trece
DECRETO 93/2013, do 30 de maio, polo que se aproba a bandeira do Concello de Viana do Bolo.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/06/2013

O Concello de Viana do Bolo considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases do réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta do vicepresidente e conselleiro de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día trinta de maio de dous mil trece,
Artigo único
Aprobar a bandeira do Concello de Viana do Bolo, que figura como anexo, organizada do seguinte xeito:
Terciada. Primeiro, de amarelo con tres faixas vermellas e, cortado, de verde con cinco vieiras brancas. Segundo, de vermello coa torre donxonada e oca de amarelo. Terceiro, de verde con cinco vieiras brancas e, cortado, de amarelo con tres faixas vermellas.
Santiago de Compostela, trinta de maio de dous mil trece
DECRETO 91/2013, do 30 de maio, polo que se aproba a bandeira do Concello de Bueu.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/06/2013

O Concello de Bueu considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases do réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día trinta de maio de dous mil trece,
Artigo único
Aprobar a bandeira do Concello de Bueu, que figura como anexo, organizada do seguinte xeito:
O pano azul e, ao batente, tres franxas verticais e ondadas de branco.
Santiago de Compostela, trinta de maio de dous mil trece
DECRETO 90/2013, do 30 de maio, polo que se aproba o escudo do Concello de Bueu.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/06/2013

O Concello de Bueu considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases do réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día trinta de maio de dous mil trece,
Artigo único
Aprobar o escudo do Concello de Bueu, que figura como anexo, organizado do seguinte xeito:
De azur (azul), un navío (bergantín) de ouro (amarelo) coas velas despregadas de prata (branco), sobre ondas de prata e azur. Ao timbre, coroa real pechada.
Santiago de Compostela, trinta de maio de dous mil trece
CORRECCIÓN de erros. Orde do 11 de xullo de 2013 pola que se aproban as bases reguladoras da concesión de subvencións en réxime de concorrencia competitiva para o cofinanciamento de proxectos de prevención de drogodependencias e condutas adictivas promovidos por concellos ou agrupacións de concellos da Comunidade Autónoma de Galicia, e se procede á súa convocatoria.
Consellería de Sanidade — III. Outras disposicións — 05/08/2013

Advertido erro na citada orde, publicada no
Diario Oficial de Galicia
número 132, do 12 de xullo de 2013, procédese a facer a seguinte corrección:
Na páxina 27857, artigo 18, letra a), onde di: «Gastos de persoal, ás retribucións en nómina sumaranse os gastos de seguridade social correspondentes á empresa e o seu total constituirá o gasto subvencionable por custos de persoal laboral.», debe dicir: «Gastos de persoal: ás retribucións en nómina sumaranse os gastos de seguridade social correspondentes á empresa e o seu total constituirá o gasto subvencionable por custos de persoal.».
ORDE do 18 de xullo de 2013 pola que se renovan os membros integrantes da comisión de valoración para a avaliación da documentación presentada para o nomeamento de persoal emérito no ámbito sanitario.
Consellería de Sanidade — II. Autoridades e persoal — 05/08/2013

O Decreto 36/2010, do 11 de marzo, polo que se regula o procedemento para o nomeamento de persoal emérito no ámbito sanitario, determina no seu artigo 7.2º que, para a comprobación do cumprimento dos requisitos esixidos e a valoración dos méritos acreditados, se crea unha comisión de valoración que estará composta por cinco membros.
Coa finalidade de dar efectividade ao disposto no devandito decreto publicouse a Orde do 27 de xullo de 2010 pola que se nomean os membros da comisión de valoración para a avaliación da documentación presentada para o nomeamento de persoal emérito no ámbito sanitario.
Con motivo dos cambios producidos na estrutura orgánica do Servizo Galego de Saúde, desenvolvida no Decreto 43/2013, do 21 de febreiro, cómpre facer cambios nos membros da citada comisión.
En consecuencia, e de conformidade coas facultades establecidas nos artigos 34 e 38 da Lei 1/1983, de 22 de febreiro, reguladora da Xunta e da súa Presidencia (DOG nº 23, do 21 de marzo)
Artigo único. Renóvase a composición da comisión de valoración para a avaliación da documentación presentada para o nomeamento de persoal emérito no ámbito sanitario, co nomeamento das seguintes persoas, en substitución das nomeadas pola Orde do 27 de xullo de 2010, que cesan no seu cargo:
Disposición derrogatoria
Queda derrogada a Orde da Consellería de Sanidade do 27 de xullo de 2010 pola que se nomean os membros da comisión de valoración para a avaliación da documentación presentada para o nomeamento de persoal emérito no ámbito sanitario, así como cantas disposicións de igual ou inferior rango se opoñan ao establecido na presente orde.
Santiago de Compostela, 18 de xullo de 2013
RESOLUCIÓN do 24 de xullo de 2013, da Secretaría Xeral Técnica da Consellería de Economía e Industria, pola que se dá publicidade ao convenio de colaboración subscrito por esta consellería o 5 de xullo de 2013.
Consellería de Economía e Industria — III. Outras disposicións — 05/08/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos.
En consecuencia, e para dar cumprimento a esa obriga,
Darlle publicidade ao convenio subscrito pola Consellería de Economía e Industria o 5 de xullo de 2013, que se incorpora como anexo a esta resolución.
Santiago de Compostela, 24 de xullo de 2013
DECRETO 121/2013, do 1 de agosto, polo que se dispón que cese, por petición propia, Ricardo García-Borregón Millán como director xeral de Conservación da Natureza.
Consellería de Medio Ambiente, Territorio e Infraestruturas — II. Autoridades e persoal — 05/08/2013

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia, na súa reunión do día un de agosto de dous mil trece,
Que cese, por petición propia, Ricardo García-Borregón Millán, como director xeral de Conservación da Natureza, agradecéndolle os servizos prestados.
Santiago de Compostela, un de agosto de dous mil trece
DECRETO 122/2013, do 1 de agosto, polo que se nomea directora xeral de Conservación da Natureza a Verónica Tellado Barcia.
Consellería de Medio Ambiente, Territorio e Infraestruturas — II. Autoridades e persoal — 05/08/2013

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e da súa Presidencia, por proposta do conselleiro de Medio Ambiente, Territorio e Infraestruturas, e logo de deliberación do Consello da Xunta de Galicia, na súa reunión do día un de agosto de dous mil trece,
Nomeo directora xeral de Conservación da Natureza a Verónica Tellado Barcia.
Santiago de Compostela, un de agosto de dous mil trece
ORDE do 19 de xullo de 2013 pola que se autoriza o cambio de denominación do Conservatorio Profesional de Música de Lugo.
Consellería de Cultura, Educación e Ordenación Universitaria — III. Outras disposicións — 05/08/2013

De conformidade co previsto no artigo 3 do Decreto 223/2010, do 30 de decembro, polo que se establece o Regulamento orgánico dos conservatorios elementais e profesionais de música e danza da Comunidade Autónoma de Galicia, por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Lugo.
Concello: Lugo.
Código: 27016558.
Denominación actual: Conservatorio Profesional de Música de Lugo.
Nova denominación: Conservatorio Profesional de Música Xoán Montes.
Santiago de Compostela, 19 de xullo de 2013
RESOLUCIÓN do 7 de xuño de 2013 pola que se ordena a publicación do acordo do Consello da Xunta de Galicia, do 6 de xuño de 2013, polo que se aproba a modificación da relación de postos de traballo do organismo autónomo Instituto de Estudos do Territorio.
Consellería de Facenda — III. Outras disposicións — 21/06/2013

A aprobación da modificación da relación de postos de traballo do organismo autónomo Instituto de Estudos do Territorio xustifícase polas necesidades organizativas e funcionais do organismo.
En consecuencia, por proposta do organismo autónomo Instituto de Estudos do Territorio, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 6 de xuño de 2013, adoptou o seguinte
Primeiro. Apróbase a modificación da relación de postos de traballo do organismo autónomo Instituto de Estudos de Territorio, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do 6 de xuño de 2013, relativo á aprobación da modificación da relación de postos de traballo do organismo autónomo Instituto de Estudos do Territorio, coa finalidade de cumprir o dito acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 7 de xuño de 2013
Na vixente relación de postos de traballo do Instituto de Estudos do Territorio engádese o seguinte posto de traballo de nova creación:
INSTITUTO DE ESTUDOS DO TERRITORIO (IET)
CENTRO DE DESTINO: INSTITUTO DE ESTUDOS DO TERRITORIO
CÓDIGO - DESCRICIÓN DAS FORMAS DE PROVISIÓN
C CONCURSO
CÓDIGO - DESCRICIÓN DAS TITULACIÓNS ACADÉMICAS
CÓDIGO - DESCRICIÓN DOUTRAS ADMINISTRACIÓNS
RESOLUCIÓN do 7 de xuño de 2013 pola que se ordena a publicación do acordo do Consello da Xunta de Galicia, do 6 de xuño de 2013, polo que se aproba a relación de postos de traballo do organismo autónomo Escola Galega de Administración Pública.
Consellería de Facenda — III. Outras disposicións — 21/06/2013

A aprobación da relación de postos de traballo do organismo autónomo Escola Galega de Administración Pública xustifícase pola necesidade de adaptación desta á estrutura orgánica do organismo.
En consecuencia, por proposta do organismo autónomo Escola Galega de Administración Pública, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 6 de xuño de 2013, adoptou o seguinte
Primeiro. Apróbase a relación de postos de traballo do organismo autónomo Escola Galega de Administración Pública, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do 6 de xuño de 2013, relativo á aprobación da relación de postos de traballo do organismo autónomo Escola Galega de Administración Pública, coa finalidade de cumprir o dito acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 7 de xuño de 2013
A vixente relación de postos de traballo da Escola Galega de Administración Pública (EGAP) substitúese pola seguinte:
ESCOLA GALEGA DE ADMINISTRACIÓN PÚBLICA
CENTRO DE DESTINO: ESCOLA GALEGA DE ADMINISTRACIÓN PÚBLICA
CENTRO DE DESTINO: ESCOLA GALEGA DE ADMINISTRACIÓN PÚBLICA
CÓDIGO - DESCRICIÓN DAS FORMAS DE PROVISIÓN
CÓDIGO - DESCRICIÓN DAS TITULACIÓNS ACADÉMICAS
CÓDIGO - DESCRICIÓN DAS FORMACIÓNS ESPECÍFICAS
CÓDIGO - DESCRICIÓN DOUTRAS ADMINISTRACIÓNS
RESOLUCIÓN do 30 de maio de 2013 pola que se dá publicidade aos convenios de colaboración subscritos polo Instituto Galego da Calidade Alimentaria no primeiro cuadrimestre do ano 2013.
Instituto Galego da Calidade Alimentaria — III. Outras disposicións — 21/06/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
núm. 136, do 14 de xullo) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos.
En consecuencia, e para dar cumprimento a esa obriga,
Artigo único.
Darlle publicidade á relación dos convenios subscritos polo Instituto Galego da Calidade Alimentaria no primeiro cuadrimestre do ano 2013, que se incorporan como anexo a esta resolución.
Santiago de Compostela, 30 de maio de 2013
CORRECCIÓN de erros. Resolución do 24 de maio de 2013, da Secretaría Xeral da Igualdade, pola que se establecen as bases reguladoras que rexerán as axudas e subvencións ás entidades locais da Comunidade Autónoma de Galicia para a promoción da igualdade, cofinanciadas polo Fondo Social Europeo, e se procede á súa convocatoria para o ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 21/06/2013

Advertido erro nos anexos II-1, II-2, II-3, VIII, X e X (continuación), da devandita resolución publicada no
Diario Oficial de Galicia
núm. 104, do 3 de xuño de 2013, relativos á persoa que representa a entidade e á que certifica, cómpre facer a seguinte corrección:
Substituír os anexos II-1, II-2, II-3, VIII, X e X (continuación), nas páxinas 19939, 19942, 19945, 19953, 19955 e 19956, polos que se xuntan.
CORRECCIÓN de erros. Resolución do 22 de maio de 2013 pola que se acorda outorgar o distintivo de permanencia ao persoal dos distintos corpos de policía local dos concellos de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 21/06/2013

Advertidos erros no anexo da Resolución do 22 de maio de 2013, pola que se acorda outorgar o distintivo de permanencia ao persoal dos distintos corpos de policía local dos concellos de Galicia, publicada no Diario Oficial de Galicia número 97, do 23 de maio de 2013, feitas as comprobacións oportunas e segundo as certificacións dos respectivos concellos, cómpre facer as seguintes correccións:
Incluír na listaxe de persoal que se vai distinguir:
RESOLUCIÓN do 15 de xullo de 2013 pola que se adhire unha entidade financeira ao convenio de colaboración para a habilitación dun programa de apoio ao acceso ao financiamento operativo (activo corrente) das pequenas e medianas empresas, subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-solve 2013).
Instituto Galego de Promoción Económica — III. Outras disposicións — 01/08/2013

O Consello de Dirección do Igape, na súa xuntanza do 5 de febreiro de 2013, acordou por unanimidade dos membros asistentes a aprobación das bases reguladoras do programa de apoio ao acceso ao financiamento operativo (activo corrente) das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-solve 2013), bases que foron publicadas mediante Resolución do 28 de xuño de 2013 (DOG nº 127, do 5 de xullo).
Xunto co texto das devanditas bases publicouse a relación das entidades financeiras que se adheriron ao convenio.
Téndose ratificado con data do 10 de xullo de 2013 a adhesión da entidade financeira Banco de Sabadell, S.A., cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Único. Engadir a entidade financeira Banco de Sabadell, S.A. á relación de entidades financeiras adheridas ao convenio de colaboración para a habilitación dun programa de apoio ao acceso ao financiamento operativo (activo corrente) das pequenas e medianas empresas, asinado o 28 de xuño de 2013.
Santiago de Compostela, 15 de xullo de 2013
CORRECCIÓN de erros. Resolución do 9 de xullo de 2013, da Dirección Xeral de Traballo e Economía Social, pola que se fai público o esgotamento de crédito orzamentario e se dá publicidade ás axudas concedidas ao abeiro da Orde do 15 de marzo de 2012 pola que se establecen as bases reguladoras do programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2012 (Diario Oficial de Galicia número 61, do 28 de marzo de 2012).
Consellería de Traballo e Benestar — III. Outras disposicións — 01/08/2013

Advertido erro na citada resolución, publicada no DOG número 139, do 23 de xullo de 2013, procédese a realizar a seguinte corrección:
Na páxina 29305 onde di: «A última solicitude resolta favorablemente foi o expediente TR 340K 2012/150-3 presentado o 15 de xuño ás 11.50 horas», debe dicir: «A última solicitude resolta favorablemente foi o expediente TR 340K 2012/50-3 presentado o 15 de xuño ás 11.50 horas».
RESOLUCIÓN do 22 de xullo de 2013, da Dirección Xeral da Academia Galega de Seguridade Pública, pola que se aproban e se fan públicas as relacións provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 01/08/2013

Con data do 14 de xuño de 2013 publicouse no Diario Oficial de Galicia a Orde do 31 de maio de 2013 pola que se convocaban as probas para a obtención da habilitación de control de acceso a espectáculos públicos e actividades recreativas, pola cal e xunto co indicado no artigo 5 da Orde do 21 de abril de 2010 (DOG nº 78, do 21 de abril) pola que se aproban as bases xerais destas probas,
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Orde do 31 de maio deste ano.
A listaxe de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es
A listaxe de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos disporán dun prazo de dez días hábiles, contados a partir do día seguinte ao da publicación da presente resolución no Diario Oficial de Galicia, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión serán definitivamente excluídos.
Así mesmo, os aspirantes que non figuren na relación de admitidos nin na de excluídos disporán do mesmo prazo co obxecto de formular reclamación.
A Estrada, 22 de xullo de 2013
RESOLUCIÓN do 10 de xullo de 2013 pola que se publica o Plan especial de protección civil ante emerxencias por accidentes no transporte de mercadorías perigosas por estrada e ferrocarril en Galicia (TRANSGAL).
Vicepresidencia e Consellería de Presidencia, Administracións Públicas e Xustiza — III. Outras disposicións — 01/08/2013

O Consello da Xunta de Galicia, na súa reunión do día catro de xullo de dous mil trece adoptou entre outros, o seguinte acordo:
1. Aprobar o Plan especial de protección civil ante emerxencias por accidentes no transporte de mercadorías perigosas por estrada e ferrocarril en Galicia (TRANSGAL), segundo se dispón no artigo 33.1 da Lei 5/2007, de emerxencias de Galicia.
2. Ordenar a súa publicación no
Diario Oficial de Galicia
, segundo se dispón no artigo 33.3 da Lei 5/2007, de emerxencias de Galicia.
3. Deixar sen efecto o plan de emerxencia por accidente no transporte de mercadorías perigosas da Comunidade Autónoma de Galicia (DOG nº 87, do 8 de maio de 2000).
Para dar cumprimento ao punto 2 do devandito acordo
Proceder á publicación do Plan especial de protección civil ante emerxencias por accidentes no transporte de mercadorías perigosas por estrada e ferrocarril en Galicia (TRANSGAL), no enderezo da páxina web http://cpapx.xunta.es/plans-de-emerxencia
O mencionado plan estará dispoñible na sede da Dirección Xeral de Emerxencias e Interior, así como nas dependencias dos servizos de Emerxencias das delegacións territoriais.
Santiago de Compostela, 10 de xullo de 2013
ORDE do 31 de xullo de 2013 pola que se fixa o prezo de venda ao público dunha publicación editada por esta consellería.
Consellería do Medio Rural e do Mar — III. Outras disposicións — 07/08/2013

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no
Diario Oficial de Galicia
.
Para cumprir este mandato e despois de emitido informe favorable da Consellería de Facenda, esta consellería
Artigo 1.
Obxecto
Mediante a presente orde establécese como prezo privado pola venda da publicación editada pola Consellería do Medio Rural e do Mar,
Xestión integrada de pragas. Manipulación de produtos fitosanitarios. Manual de formadores
, a cantidade de 5 euros (IVE incluído).
Artigo 2.
Forma de liquidación e pagamento
O pagamento do prezo deberá terse realizado no momento de presentar a solicitude da publicación que se relaciona no anexo como requisito previo e necesario para a realización da entrega conforme o establecido na Orde da Consellería de Economía e Facenda, do 29 de xuño de 1994, pola que se regula o procedemento de recadación voluntaria das taxas e prezos da Comunidade Autónoma de Galicia.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 31 de xullo de 2013
Xestión integrada de pragas. Manipulación de produtos fitosanitarios. Manual de formadores
: 5 euros.
RESOLUCIÓN do 2 de agosto de 2013 pola que se ordena a publicación do Acordo do Consello da Xunta de Galicia do 1 de agosto de 2013 polo que se aproba a modificación da relación de postos de traballo da Consellería de Facenda.
Consellería de Facenda — III. Outras disposicións — 07/08/2013

A aprobación da modificación da relación de postos de traballo da Consellería de Facenda xustifícase polas necesidades organizativas e funcionais da Consellería.
En consecuencia, por proposta da Consellería de Facenda, consultadas as organizacións sindicais da Comunidade Autónoma e a Comisión de Persoal, o Consello da Xunta de Galicia na súa reunión do día 1 de agosto de 2013, adoptou o seguinte
Primeiro. Apróbase a modificación da relación de postos de traballo da Consellería de Facenda, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 1 de agosto do 2013, relativo á aprobación da modificación da relación de postos de traballo da Consellería de Facenda, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG nº 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 2 de agosto de 2013
Na vixente relación de postos de traballo da Consellería de Facenda, prodúcense as seguintes modificacións:
– Nos centros de destino que se relacionan, modifícanse os seguintes postos de traballo que quedan da seguinte forma: